“Ǎ mɔ̂n mod, o ngákə lóŋ mvóg vóm ḿbɔ̄g ai bod mə́lɔ́: bə́ nə̄ nâ, bə́ bə̄lə́ mís yā áyēn, təge yén, bə́ bə̄lə́ mə̄lɔ́ yā áwōg, təge wóg, amú bə́ nə mvɔŋ bod mə́lɔ́. 3Vógóló, ǎ mɔ̂n mod, manáŋa kád mim̀bəgə anə́ é mod ǎ kə á məkaban, bə́ bəbəgə; ńdɔ̄ á wāyi tíe nə wakə á məkaban, bə́ bəbəgə; o kódó á dzāl dóe, o kə́ə́ ḿfāg ḿfə̄: kâm tə́ nə́ abǒg tē ńdɔ̄ báyi wóg naa bə́ nə bod mə́lɔ́. 4Wayi kág m̀bəgə̌ məkaban wóe ai zumunaŋ amǒs, bə́ bəbəgə. Ńdɔ̄ á, ngōngógóle, wayi kwí anə́ é mod ǎ kə á məkaban, bə́ bəbəgə. 5Wayi túb álɔ̄ŋ á ḿfim, eyɔ̌ŋ te wǎyi kwí étēde, bə́ bəbəgə. 6Wayi bəde ḿbəgə wóe á bītúl, bə́ bəbəgə; eyɔ̌ŋ te wǎyi kwí ai mǎn díbi, ó búdī éyē á mís, təge bǎd yén ńnam; amú mayi nâ ó lə́də̄ ndá Īsraɛ̂l ndəm é mam máyi bɔɔban. 7Ńdɔ mə ngábɔ anə́ Ńtondôbə a ngábénde ma: mə káá ḿbəgə anə́ é mod ǎ kə̄ á məkaban, ai zumunaŋ amǒs; ngongógóle, mə túbú álɔ̄ŋ á ḿfim ai mɔ́. Ǹnyie anə́ díbī á ngásus, ńdɔ mə ngákwí, mə wɔ́mán ḿbəgə wáma étūl, bod bə́ bəbəgə. 8Kíkídígi, ńdɔ Ǹtondôbə a ngálóm ma ebúg dzíé, nyé nâ: